|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2025.gada 31.jūlijā** |  **Nr. GND/2025/562** |
|  |  **(protokols Nr.18; 62.p.)** |

**Par izmaiņām Gulbenes novada pašvaldības mantas iznomāšanas**

 **komisijas sastāvā**

Gulbenes novada pašvaldības dome izskata priekšlikumus veikt izmaiņas Gulbenes novada pašvaldības mantas iznomāšanas komisijas sastāvā.

Saskaņā ar likuma “Par interešu konflikta novēršanu valsts amatpersonu darbībā” 8.1. panta ceturto prim daļu, ja amatpersona (institūcija), kas ieceļ, ievēlē vai apstiprina personu valsts amatpersonas amatā, ir tā pati, kura saskaņā ar šā likuma 7.panta attiecīgās daļas noteikumiem lemj par atļauju savienot valsts amatpersonas amatu ar citiem amatiem, pamatojoties uz personas sniegto informāciju, jautājumu par atļauju savienot amatus izlemj, arī ieceļot, ievēlot vai apstiprinot personu attiecīgajā amatā, šādā gadījumā nav nepieciešamas citas atļaujas attiecīgo amatu savstarpējai savienošanai; šā panta piektajā daļā minētos jautājumus izvērtē un atspoguļo lēmumā par iecelšanu, ievēlēšanu vai apstiprināšanu amatā; amatu savienošanas atļauju var atcelt saskaņā ar šā panta sesto daļu.

Izvērtējot Santas Valteres amatu savienošanu, konstatējams, ka viņa var savstarpēji savienot šādus amatus Gulbenes novada pašvaldībā – Gulbenes novada Centrālās pārvaldes Finanšu nodaļas grāmatvedes un Gulbenes novada pašvaldības mantas iznomāšanas komisijas locekles amatus, pamatojoties uz likuma “Par interešu konflikta novēršanu valsts amatpersonu darbībā” 4.panta otro daļu, 7.panta sestās daļas 2.punktu.

Pamatojoties uz likuma “Par interešu konflikta novēršanu valsts amatpersonu darbībā” 8.1. panta piektās daļas 1. un 2.punktu, izvērtējot konstatētos faktiskos apstākļus, secināms, ka Santas Valteres amatu savienošana nerada interešu konflikta situāciju, nav pretrunā ar valsts amatpersonām saistošām ētikas normām, kā arī nekaitē valsts amatpersonas tiešo pienākumu veikšanai.

Pamatojoties uz Pašvaldību likuma 10.panta pirmās daļas 8.punktu, kas nosaka, ka dome ir tiesīga izlemt ikvienu pašvaldības kompetences jautājumu; tikai domes kompetencē ir izveidot un reorganizēt pašvaldības administrāciju, tostarp izveidot, reorganizēt un likvidēt tās sastāvā esošās institūcijas, kā arī izdot pašvaldības institūciju nolikumus, Gulbenes novada pašvaldības domes 2020.gada 30.jūlija nolikuma “Gulbenes novada pašvaldības mantas iznomāšanas komisijas nolikums” 3.punktu, kas nosaka, ka Komisijas sastāvu apstiprina ar Gulbenes novada domes lēmumu, likuma “Par interešu konflikta novēršanu valsts amatpersonu darbībā” 4.panta otro daļu, 7.panta sestās daļas 2.punktu, 8.1. panta ceturto prim daļu, piektās daļas 1. un 2.punktu atklāti balsojot: ar 14 balsīm "Par" (Ainārs Brezinskis, Artūrs Smagars, Dāvis Uiska, Gunārs Babris, Gunārs Ciglis, Guntis Princovs, Intars Liepiņš, Ivars Kupčs, Jānis Barinskis, Lāsma Gabdulļina, Liena Silauniece, Normunds Audzišs, Normunds Mazūrs, Valtis Krauklis), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:

1. ATBRĪVOT Lindu Oņiskivu no Gulbenes novada pašvaldības mantas iznomāšanas komisijas locekles amata ar 2025.gada 31.jūliju.
2. IEVĒLĒT Gulbenes novada pašvaldības domes deputātu Dāvi Uisku Gulbenes novada pašvaldības mantas iznomāšanas komisijas locekļa amatā ar 2025.gada 1.augustu.
3. IEVĒLĒT Gulbenes novada Centrālās pārvaldes Finanšu nodaļas grāmatvedi Santu Valteri Gulbenes novada pašvaldības mantas iznomāšanas komisijas locekles amatā ar 2025.gada 1.augustu.
4. ATĻAUT Santai Valterei savstarpēji savienot šādus amatus Gulbenes novada pašvaldībā – Gulbenes novada Centrālās pārvaldes Finanšu nodaļas grāmatvedes un Gulbenes novada pašvaldības mantas iznomāšanas komisijas locekles amatus.
5. UZDOT Gulbenes novada Centrālās pārvaldes Juridiskajai un personālvadības nodaļai informēt Valsts ieņēmumu dienestu par valsts amatpersonu statusa izmaiņām Gulbenes novada pašvaldības mantas iznomāšanas komisijā.
6. Lēmums stājas spēkā 2025.gada 1.augustā.

Gulbenes novada pašvaldības domes priekšsēdētājs N.Mazūrs